У склад Нідэрландаў уваходзілі заможныя тэрыторыі, сярод якіх была і Фландрыя, якая мела развітую эканоміку і доўгі час знаходзілася пад уладай французскіх каралёў. Сусветнай імперыі Карла V належалі буйныя амерыканскія і еўрапейскія тэрыторыі, кантроль і абарона якіх абцяжарвалася велізарнымі памерамі імперыі. Гэта вялікая дзяржава амаль бесперапынна знаходзілася ў стане вайны са сваімі суседзямі ў Еўропе, у першую чаргу, з Францыяй у Італьянскіх войнах і туркамі ў Міжземным моры. Таксама вяліся войны супраць пратэстанцкіх князёў у Германіі. Нідэрланды выплачвалі высокія падаткі для фінансавання гэтых войн, але яны ўспрымаліся як непатрэбныя, а часам і проста шкодныя, паколькі былі накіраваны супраць найбольш важных гандлёвых партнёраў.